Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 16/12, 86/12, 94/13, 152/14 , 7/17, 68/18, 98/19 i 64/20) te prema odredbama Pravilnika o načinu i postupku zapošljavanja u Ekonomskoj školi Velika Gorica , EKONOMSKA ŠKOLA VELIKA GORICA, Velika Gorica, Ul. kralja Stjepana Tomaševića 21 raspisuje

N A T J E Č A J

za zasnivanje radnog odnosa

1. VODITELJ/ICA RAČUNOVODSTVA, 1 izvršitelj/ica na određeno (zamjena), puno radno vrijeme, 40 sati ukupnog tjednog radnog vremena, uz uvjet probnog rada u trajanju od 3 mjeseca.

Mjesto rada: Ekonomska škola Velika Gorica, Ul. kralja Stjepana Tomaševića 21, Velika Gorica.

Kandidati koji se prijavljuju na natječaj, uz opće uvjete za zasnivanje radnog odnosa sukladno općim propisima o radu, trebaju ispunjavati i posebne uvjete sukladno Pravilniku o radu –završen diplomski sveučilišni studij ekonomije, odnosno preddiplomski ili stručni studij ekonomije, odnosno viša ili visoka stručna sprema ekonomske struke stečena prema ranijim propisima.

Radni odnos ne može zasnovati osoba za koju postoje zapreke za zasnivanje radnoga odnosa iz čl. 106. Zakona o odgoju i obrazovanju u osnovnoj i srednjoj školi.

U prijavi na natječaj navode se osobni podaci podnositelja prijave (osobno ime, adresa stanovanja, kontakt podaci (broj telefona/mobitela, e-mail adresa)) i naziv radnog mjesta na koje se prijavljuje.

 Uz prijavu potrebno je priložiti: životopis, dokaz o vrsti i stupnju stručne spreme (diploma), dokaz o državljanstvu, potvrdu odnosno elektronski zapis o radnopravnom statusu – HZMO-a, uvjerenje da nije pod istragom i da se protiv osobe ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (ne starije od 30 dana).

 Na natječaj se mogu prijaviti osobe oba spola.

 Kandidati koji imaju pravo prednosti pri zapošljavanju prema posebnom zakonu, dužni su uz prijavu pozvati se na to pravo i priložiti sve propisane dokaze o statusu/pravu na koje se pozivaju.

 Kandidati koji se pozivaju na pravo prednosti pri zapošljavanju u skladu s člankom 102. stavak 1. - 3. Zakona o hrvatskim braniteljima iz domovinskog rata i članovima njihovih obitelji (N.N. 121/17) uz prijavu na natječaj dužni su osim dokaza o ispunjavanju traženih uvjeta, dostaviti i dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (N.N. 121/17). Poveznica na internetsku stranicu Ministarstva: <https://branitelji.gov.hr/zaposljavanje-843/843> , a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

 Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (NN 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

 Kandidatom prijavljenim na natječaj smatra se samo osoba koja podnese pravodobnu i potpunu prijavu te ispunjava uvjete iz natječaja.

 Sukladno članku 6., 7. i 11. Pravilnika o načinu i postupku zapošljavanja u Ekonomskoj školi Velika Gorica, nakon isteka natječajnog roka za kandidate prijavljene na natječaj čije su prijave potpune, pravodobne te koje ispunjavaju formalne uvjete iz natječaja, bit će proveden selekcijski postupak. Povjerenstvo za vrednovanje kandidata provest će razgovor s kandidatima prijavljenim na natječaj sukladno odredbama Pravilnika o načinu i postupku zapošljavanja u Ekonomskoj školi Velika Gorica: <http://ss-ekonomska-velikagorica.skole.hr/skola/dokumenti>

 Obavijest prijavljenim kandidatima o terminu održavanja razgovora koji će se održati u prostoru Ureda ravnatelja Ekonomske škole Velika Gorica bit će objavljen na mrežnoj stranici Škole <http://ss-ekonomska-velikagorica.skole.hr/potreba_za_radnicima> (**Natječaji za radna mjesta/Obavijesti i pozivi na razgovor**) najmanje tri dana prije dana određenog za razgovor s kandidatima.

 Za kandidata koji ne pristupi razgovoru smatrat će se da je odustao od prijave na natječaj.

Kandidati potrebne dokumente dostavljaju u neovjerenim preslikama, a nakon odabira kandidata, a prije potpisivanja ugovora o radu, odabrani kandidat će dostaviti originale dokumenata ili ovjerene preslike.

 Prijave s dokazima o ispunjavanju uvjeta dostaviti neposredno ili poštom u roku od **osam (8)** **dana** od dana objave natječaja na adresu škole: **EKONOMSKA ŠKOLA VELIKA GORICA, 10410 Velika Gorica, Ul. kralja Stjepana Tomaševića 21,** s naznakom **„prijava na natječaj“.**

 Natječajna dokumentacija neće se vraćati kandidatima.

 Nepotpune i /ili nepravovremene prijave neće se razmatrati.

 Natječaj se objavljuje na mrežnim stranicama i oglasnim pločama HZZ-a te mrežnim stranicama i oglasnoj ploči Škole. Datum objave natječaja je 27. 01. 2021.

 O rezultatima natječaja svi kandidati će biti obaviješteni putem obavijesti na mrežnoj stranici Škole.

KLASA: 112-01/21-01/01 Ravnateljica

URBROJ: 238-31-57-21-05-1

 Vesna Brkljačić, prof.